**भारत सरकार**

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या: 3104

उत्‍तर देने की तारीख: 22.03.2018

**यूजीसी से अनुदान हेतु आवेदन**

**3104. श्री महेन्द्र सिंह माहराः**

क्या मानव संसाधन विकास मंत्री यह बताने की कृपा करेंगे किः

(क) विश्वविद्यालय अनुदान आयोग से अनुदान प्राप्त करने के लिए आवेदन प्रतिवर्ष किस माह में स्वीकार किए जाते हैं;

(ख) क्या उत्तर प्रदेश, हिमाचल प्रदेश, हरियाणा, मध्य प्रदेश, उत्तराखण्ड एवं दिल्ली के महाविद्यालयों द्वारा वित्तीय वर्ष 2016-17 व 2017-18 के लिए अनुदान हेतु अनुरोध किया गया है; और

(ग) यदि हां, तो अनुरोध करने तथा अनुदान प्राप्त करने वाले महाविद्यालयों का ब्यौरा क्या है?

**उत्तर**

**मानव संसाधन विकास मंत्रालय में राज्‍य मंत्री**

**(डॉ. सत्य पाल सिंह)**

(क) से (ग): विश्वविद्यालय अनुदान आयोग ने सूचित किया है कि वित्तीय वर्ष की शुरुआत में पात्र कॉलेजों से योजना-वार प्रस्ताव आमंत्रित किये गए हैं तथा विशेषज्ञ समिति द्वारा उनका मूल्यांकन किया गया है। अनुदान, योजना के दिशानिर्देशों के अनुसार और निधियों की उपलब्धता के अध्यधीन, अध्यक्ष, यूजीसी के अनुमोदन और समिति की सिफारिशों के आधार पर कॉलेजों को जारी किये जाते हैं।

**\*\*\*\*\***